
ZIŅOJUMS
Rīgā,                                                                                                                                      2026. gada 1. septembrī
Pasūtītāja nosaukums: Pārtikas drošības, dzīvnieku veselības un vides zinātniskais institūts „BIOR” (turpmāk – Institūts).
1. Iepirkuma identifikācijas numurs: BIOR 2026/22/AK.
2. Iepirkuma priekšmets: laboratorijas iekārtu iegāde Institūta Mikrobioloģijas un patoloģijas laboratorijai.  
3. Iepirkuma metode: atklāts konkurss, kas tiek rīkots saskaņā ar Publisko iepirkumu likumu.
4. Iepirkuma komisija (turpmāk – Komisija) izveidota, pamatojoties uz Institūta direktores 2026. gada 08. jūnija rīkojumu Nr.1-1/90.
[bookmark: _Hlk495408725]Komisijas priekšsēdētāja: Institūta Mikrobioloģijas un patoloģijas laboratorijas vadītāja Ž. Šteingolde. 
Komisijas priekšsēdētājas vietniece: Institūta Materiālo resursu nodaļas vadītāja vietniece B. Skuja.
Komisijas locekļi:
Institūta Mikrobioloģijas un patoloģijas laboratorijas Bakterioloģijas grupas vadītāja J. Avsejenko;
Institūta Mikrobioloģijas un patoloģijas laboratorijas vecākā eksperte M. Lizuma;
Institūta Materiālo resursu nodaļas vecākā eksperte I. Sprīvule;
Institūta Tehniskā nodrošinājuma departamenta vadītājs Z. Rozentāls;
Institūta direktora vietniece finanšu jautājumos I. Meldere.
Komisijas sekretāre: Institūta Juridiskās nodaļas vadītāja I. Paspārne.
5. Komisijas locekļi ir iepirkuma procedūras dokumentu sagatavotāji.
6. Pamatojoties uz Institūta direktores 2026. gada 06. jūlija rīkojumu Nr. 1-1/119 Institūta  Mikrobioloģijas un patoloģijas laboratorijas Mikroorganismu genoma izpētes grupas vadītājs J. Ķibilds pildīja iepirkuma komisijas locekļa pienākumus M. Lizumas prombūtnes laikā.
7. Iepirkumu uzraudzības biroja interneta vietnē www.iub.gov.lv ir šādas publikācijas:
a. 11.06.2026. publicēts paziņojums par apspriedi, 
b. 12.06.2026. publicēts iepriekšējais informatīvais paziņojums;
c. 09.07.2026. publicēts paziņojums par līgumu. 
8. [bookmark: _Hlk153284199]Pretendentiem noteiktās kvalifikācijas prasības: norādītas atklātā konkursa “Laboratorijas iekārtu iegāde Mikrobioloģijas un patoloģijas laboratorijai’’ (ID. Nr. BIOR 2026/22/AK) (turpmāk – atklāts konkurss) nolikuma (turpmāk - nolikums) 4. sadaļā (nolikums pieejams: https://www.eis.gov.lv/EKEIS/Supplier/Procurement/174952 ). 
9. Piedāvājumu izvēles kritērijs: 
Saskaņā ar nolikuma 6.5. punktu par saimnieciski visizdevīgāko piedāvājumu tiek atzīts piedāvājums, kurš ieguvis visaugstāko punktu skaitu (V) saskaņā ar nolikumā noteiktajiem piedāvājumu vērtēšanas kritērijiem un kas iesniegts atbilstoši nolikuma prasībām.
10. Piedāvājumu iesniegšanas termiņš: 17.08.2026., plkst.06:00.
11. Piedāvājumu atvēršanas vieta, datums un laiks: 17.08.2026., plkst. 10:00 Elektronisko iepirkumu sistēmas e-konkursu apakšsistēmā.
12. [bookmark: _Hlk505954130]Saņemtie piedāvājumi: 
1. daļa ‘’Automātiskais AI koloniju skaitītājs un inhibīcijas zonu lasītājs’’
	Pretendents
	Iesniegšanas datums un laiks
	Finanšu piedāvājums

	"Derox" SIA 
	16.08.2026 plkst. 16:24
	EUR 52620.0




2.daļa ‘’Reālā laika polimerāzes ķēdes reakcijas (PCR) iekārta’’
	Pretendents
	Iesniegšanas datums un laiks
	Finanšu piedāvājums

	"Hydrox" SIA 
	14.08.2026 plkst. 11:29
	EUR 47000.0




3.daļa ‘’Automatizēta DNS/RNS ekstrakcijas iekārta’’
	Pretendents
	Iesniegšanas datums un laiks
	Finanšu piedāvājums

	"Hydrox" SIA 
	14.08.2026 plkst. 11:29
	EUR 30000.0


	"Medilink" SIA 
	16.08.2026 plkst. 21:50
	EUR 27000.0




4.daļa ‘’Specializēta vertikālā –86 °C saldētava (ULT tipa)’’
	Pretendents
	Iesniegšanas datums un laiks
	Finanšu piedāvājums

	"Derox" SIA 
	16.08.2026 plkst. 16:24
	EUR 24400.0


	"FANEKS" SIA 
	14.08.2026 plkst. 13:50
	EUR 23224.0


	"Hydrox" SIA 
	14.08.2026 plkst. 11:29
	EUR 30000.0


	"Inospectra" UAB 
	14.08.2026 plkst. 10:52
	EUR 22570.6


	"Labochema Latvija" SIA 
	14.08.2026 plkst. 16:48
	EUR 21932.0


	"PROLUX" SIA 
	14.08.2026 plkst. 13:34
	EUR 17066.0



13. Pēc piedāvājuma atvēršanas un pirms vērtēšanas uzsākšanas atklātā konkursā visi Komisijas locekļi, kas vienlaikus ir iepirkuma dokumentu sagatavotāji, parakstīja apliecinājumu par saistības neesamību un neieinteresētību pēc piedāvājumu atvēršanas.
14. Kvalifikācijas (atlases) dokumentu vērtēšana (25.08.2026. protokols Nr.4).
Komisija pārbaudīja pretendentu SIA ‘’Derox’’, SIA ‘’Hydrox’’, SIA ‘’MEDILINK’’, ‘’FANEKS’’ SIA, UAB ‘’Inospectra’’, ‘’Labochema Latvija’’ SIA un ‘’PROLUX’’ SIA (turpmāk arī – pretendenti) iesniegtos piedāvājumus atklātā konkursa nolikumā noteiktajām prasībām. Komisija pārbaudīja pretendentu piedāvājumu noformējumu un iesniegto dokumentu atbilstību nolikumā noteiktajām kvalifikācijas (atlases) prasībām. Visi pretendenti saviem piedāvājumiem pievienojuši apliecinājumus par neatkarīgi izstrādātu piedāvājumu, kas sagatavoti saskaņā ar nolikuma 5. pielikuma formu.
Komisija konstatēja, ka visu pretendentu iesniegtie piedāvājumi atbilst atklātā konkursa nolikumā noteiktajām kvalifikācijas (atlases) prasībām un visu pretendentu iesniegto piedāvājumu noformējums atbilst atklātā konkursa nolikumā noteiktajām noformējuma prasībām.
Komisija nolēma: visu pretendentu piedāvājumus virzīt turpmākai vērtēšanai.
15. Tehniskā piedāvājuma vērtēšana (25.08.2026. protokols Nr.4).
Komisija veica pretendentu iesniegto tehnisko piedāvājumu vērtēšanu un konstatēja, ka:
1) pretendenta SIA ‘’Derox’’ iesniegtais tehniskais piedāvājums atklātā konkursa 1. daļā ‘’Automātiskais AI koloniju skaitītājs un inhibīcijas zonu lasītājs’’ atbilst atklātā konkursa nolikumā noteiktajām prasībām;
2) pretendenta SIA ‘’Hydrox’’  iesniegtais tehniskais piedāvājums atklātā konkursa 2. daļā ‘’Reālā laika polimerāzes Automātiskais AI koloniju skaitītājs un inhibīcijas zonu lasītājs’’ atbilst atklātā konkursa nolikumā noteiktajām prasībām;
3) pretendenta ‘’Medilink’’ SIA iesniegtais tehniskais piedāvājums atklātā konkursa 3. daļā ‘’Automatizēta DNS/RNS ekstrakcijas iekārta’’ neatbilst atklātā konkursa nolikumā noteiktajām prasībām, proti, atklātā konkursa nolikuma 2. pielikuma ‘’Tehniskā specifikācija’’ (turpmāk – tehniskā specifikācija) noteikts, ka:
a) iekārtai jābūt paredzētai automatizētai DNS/RNS ekstrakcijai no dažādām paraugu matricām, tostarp asinīm, audiem, iztriepēm. Tāpat noteikts, ka ar iekārtu izmantojamam DNS/RNS izdalīšanas reaģentu komplektam jānodrošina iespēja veikt DNS/RNS ekstrakciju no dažāda veida bioloģiskajiem paraugiem, t.i., vienam reaģentu komplektam jābūt piemērotam dažādām paraugu matricām.
Pretendents ‘’Medilink’’ SIA piedāvā Genes2Me Rapi-X 96 automatizētu nukleīnskābju ekstrakcijas sistēmu un kā ar iekārtu saderīgu reaģentu risinājumu norāda reaģentu komplektu, kas paredzēts klīnisko paraugu apstrādei. No pretendenta iesniegtās dokumentācijas Komisija nevar nepārprotami konstatēt, ka piedāvātais konkrētais reaģentu komplekts nodrošina tehniskajā specifikācijā prasīto DNS/RNS ekstrakciju no visa prasītā dažādo bioloģisko paraugu klāsta. Apstāklis, ka ražotāja dokumentācijā ir norādīti dažādi klīniskie paraugi, pats par sevi nepierāda atbilstību tehniskās specifikācijas prasībai par dažāda veida bioloģiskajiem paraugiem. Jēdziens “bioloģiskie paraugi” ir plašāks par jēdzienu “klīniskie paraugi”, tādēļ nav pamata pieņemt, ka pretendenta piedāvājumā norādītais aptver visas tehniskajā specifikācijā paredzētās paraugu matricas.
No pretendenta iesniegtās dokumentācijas Komisija nevar gūt pietiekamu un nepārprotamu apliecinājumu, ka piedāvātā iekārta kopā ar piedāvājumā norādīto saderīgo reaģentu komplektu ir paredzēta tādu paraugu apstrādei, kas nav ietverti ražotāja norādītajā klīnisko paraugu pielietojumā. Līdz ar to Komisijai nav pamata objektīvi konstatēt, ka piedāvātais risinājums pilnā apjomā nodrošina tehniskajā specifikācijā prasīto funkcionalitāti.
b)  iekārtai jābūt paredzētai vienlaicīgai 1-48 paraugu apstrādei. 
Komija konstatēja, ja tehniskajā specifikācijā ir noteikta konkrēta iekārtas kapacitāte 1–48 paraugi, ņemot vērā iekārtas paredzēto izmantošanu un laboratorijas vajadzības. Tādējādi nav pamata interpretēt šo prasību, pieņemot, ka jebkura iekārta ar lielāku maksimālo kapacitāti automātiski atbilst tehniskās specifikācijas prasībai. 
Pretendents ‘’Medilink’’ SIA piedāvā Genes2Me Rapi-X 96 automatizētu nukleīnskābju ekstrakcijas sistēmu, kuras deklarētā vienlaicīgas paraugu apstrādes kapacitāte ir 1–96 paraugi. Piedāvātās 96 paraugu iekārtas lielāka kapacitāte nav tikai papildu funkcionalitāte, bet ir iekārtas tehniskais raksturlielums, kas atšķiras no tehniskajā specifikācijā noteiktās prasības, un piedāvātās iekārtas atbilstība nevar tikt pamatota ar to, ka 1–48 paraugu skaits matemātiski ietilpst 1–96 paraugu diapazonā. Ņemot vērā minēto, Komisija konstatēja, ka pretendenta piedāvātās iekārtas Genes2Me Rapi-X 96 vienlaicīgas apstrādes kapacitāte 1–96 paraugi konfigurācija neatbilst tehniskajā specifikācijā noteiktajai prasībai, jo tehniskajā specifikācijā ir skaidri noteikta iekārtas paredzētā vienlaicīgas paraugu apstrādes kapacitāte.
c)  iekārtai jānodrošina temperatūras diapazonu vismaz no +4oC līdz +100oC. Pēc DNS/RNS ekstrakcijas iekārtai ir opcija nodrošināt +4oC izdalīto paraugu uzturēšanai. 
Pretendenta ‘’Medilink’’ SIA piedāvājumā norādītais temperatūras diapazons ir no  +0oC līdz +99oC, sildīšanas modulim līdz 105 °C. Komisija konstatēja, ka piedāvājumā norādītais darba temperatūras diapazons +0 līdz +99 °C neatbilst prasībai nodrošināt temperatūras diapazonu vismaz +4 līdz +100 °C un pretendenta norāde, ka “sildīšanas modulim [temperatūra ir] līdz 105 °C”, šo neatbilstību nenovērš. Sildīšanas moduļa maksimālā sasniedzamā temperatūra nav identiska iekārtas deklarētajam temperatūras diapazonam. Piedāvājumā nav norādīts vai dokumentēts, ka iekārta kā darba režīmu nodrošina programmējamu un kontrolējamu temperatūru līdz vismaz +100 °C. Līdz ar to nav pamata pieņemt, ka sildīšanas moduļa tehniskā spēja sasniegt +105 °C nozīmē iekārtas atbilstību prasībai par temperatūras diapazonu vismaz līdz +100 °C.
Ņemot vērā minēto, Komisija secināja, ka pretendenta ‘’Medilink’’ SIA tehniskais piedāvājums atklātā konkursa 3. daļā ‘’Automatizēta DNS/RNS ekstrakcijas iekārta’’ noraidāms kā neatbilstošs iepirkuma dokumentācijai.
4) pretendenta SIA ‘’Hydrox’’ iesniegtais tehniskais piedāvājums atklātā konkursa 3. daļā ‘’Automatizēta DNS/RNS ekstrakcijas iekārta’’ atbilst atklātā konkursa nolikumā noteiktajām prasībām.
5) pretendentu SIA ‘’Derox’’, SIA ‘’Hydrox’’, ‘’Inospectra’’ UAB, ‘’Labochema Latvija’’ SIA un ‘’PROLUX’’ SIA iesniegtie tehniskie piedāvājumi atklātā konkursa 4. daļā ‘’Specializētā vertikālā -86 OC saldētava (ULT tipa)’’ neatbilst  atklātā konkursa nolikumā noteiktajām prasībām, proti:
a) pretendenta SIA ‘’Derox’’ tehniskais piedāvājums neatbilst tehniskās specifikācijas prasībai nodrošināt iekārtas ietilpību no 350-360 litriem, jo pretendents piedāvā saldētavu ar 402 litru ietilpību; tāpat tehniskais piedāvājums neatbilst tehniskās specifikācijas prasībai nodrošināt iekārtai ne mazāk kā 3 plauktus, kuriem katram ir iekšējās durvis, jo pretendents piedāvā saldētavu ar 3 plauktiem un 2 iekšējām durvīm;
b) pretendenta SIA ‘’Hydrox’’ tehniskais piedāvājums neatbilst tehniskās specifikācijas prasībai nodrošināt ārējos izmērus ne lielākus kā 960x940x2000 mm (platums x dziļums x augstums), jo pretendents piedāvā saldētavu ar ārējiem izmēriem 969x760x1859 mm, t.i., saldētavas platums pārsniedz tehniskajā specifikācijā norādīto platumu;
c) pretendenta ‘’Inospectra’’ UAB  tehniskais piedāvājums neatbilst tehniskās specifikācijas prasībai nodrošināt ārējos izmērus ne lielākus kā 960x940x2000 mm (platums x dziļums x augstums), jo pretendents piedāvā saldētavu ar ārējiem izmēriem 969x760x1836 mm, t.i., saldētavas platums pārsniedz tehniskajā specifikācijā norādīto platumu;
d) pretendenta ‘’Labochema Latvija’’ tehniskais piedāvājums neatbilst tehniskās specifikācijas prasībai nodrošināt iekārtas ietilpību no 350-360 litriem, jo pretendents piedāvā saldētavu ar 488 litru ietilpību; 
e) pretendenta ‘’PROLUX’’ SIA tehniskais piedāvājums neatbilst tehniskās specifikācijas prasībai nodrošināt ārējos izmērus ne lielākus kā 960x940x2000 mm (platums x dziļums x augstums), jo pretendents piedāvā saldētavu ar ārējiem izmēriem 699x1039x1988 mm, t.i., saldētavas dziļums pārsniedz tehniskajā specifikācijā norādīto dziļumu; tāpat tehniskais piedāvājums neatbilst tehniskās specifikācijas prasībai nodrošināt iekārtas ietilpību no 350-360 litriem, jo pretendents piedāvā saldētavu ar 454 litru ietilpību.
Komisija konstatēja, ka tehniskajā specifikācijā nav paredzētas pieļaujamās novirzes no prasībām, kā arī nav norādīts, ka prasības būtu uzskatāmas par aptuvenām vai orientējošām. 
Saskaņā ar Publisko iepirkumu likuma 2. pantā noteiktajiem publisko iepirkumu principiem pasūtītājam ir pienākums nodrošināt brīvu konkurenci, kā arī vienlīdzīgu attieksmi pret visiem pretendentiem, tas nozīmē, ka visi pretendentu piedāvājumi ir vērtējami atbilstoši iepriekš noteiktajām iepirkuma nolikuma un tā pielikumu prasībām, un pasūtītājs pēc piedāvājumu iesniegšanas termiņa beigām nav tiesīgs mainīt vai paplašināti interpretēt tehniskās specifikācijas prasības, pieļaujot neatbilstības, kas iepirkuma dokumentācijā nav paredzētas.
Tehniskās specifikācijas prasības ir saistošas gan pasūtītājam, gan pretendentiem. Ja pretendenta piedāvājums neatbilst kādai no tehniskās specifikācijas obligātajām prasībām, pasūtītājam nav tiesiska pamata šādu neatbilstību ignorēt vai atzīt par nebūtisku vienīgi tādēļ, ka novirze ir neliela, tādējādi radot nevienlīdzīgu attieksmi pret citiem pretendentiem, kuri savus piedāvājumus sagatavojuši, ievērojot visas tehniskās specifikācijas prasības.
Komisija konstatēja, ka nav izšķiroša nozīme tam, ka iesniegtajos tehniskajos piedāvājumos konstatējama minimāla atkāpe no tehniskās specifikācijas prasībās noteiktā. Izšķirošais apstāklis ir tas, ka piedāvātās preces tehniskie parametri katrā no gadījumiem neatbilst kādai no pasūtītāja noteiktajām tehniskās specifikācijas prasībai un Komisijai nav tiesību pēc saviem ieskatiem vērtēt, vai konkrētā neatbilstība praktiski ietekmē preces lietošanu, jo tas nozīmētu tehniskās specifikācijas grozīšanu pēc piedāvājumu iesniegšanas termiņa beigām.
Ņemot vērā minēto, Komisija secināja, ka pretendentu SIA ‘’Derox’’, SIA ‘’Hydrox’’, ‘’Inospectra’’ UAB, ‘’Labochema Latvija’’ SIA un ‘’PROLUX’’ SIA iesniegtie tehniskie piedāvājumi neatbilst tehniskās specifikācijas prasībām un līdz ar to ir noraidāmi kā neatbilstoši iepirkuma dokumentācijai.
6) Izvērtējot pretendenta ‘’FANEKS’’ SIA iesniegto tehnisko piedāvājumu Komisija konstatēja, ka nepieciešams precizēt informāciju par piedāvātās iekārtas komplektāciju.
Tehniskās specifikācijas prasība paredz, ka iekārtai jābūt aprīkotai ar ne mazāk kā 3 plauktiem, kuriem katram ir iekšējās durvis. Pretendents ‘’FANEKS’’ SIA iesniegtajā tehniskajā piedāvājumā norāda, ka iekārtas komplektācijā ietilpst 2 iekšdurvis un 3 augstumā regulējami plaukti.
Ņemot vērā minēto, no iesniegtā piedāvājuma Komisija nevar viennozīmīgi konstatēt, vai piedāvātā iekārta atbilst tehniskās specifikācijas prasībai par vismaz 3 plauktiem, kuriem katram ir iekšējās durvis, un, lai Komisija varētu objektīvi izvērtēt piedāvājuma atbilstību tehniskās specifikācijas prasībām, nepieciešams pretendentam lūgt sniegt skaidrojumu par minēto piedāvājuma pozīciju
Komisija nolēma: 
1) pretendenta SIA ‘’Derox’’ iesniegto piedāvājumu atklātā konkursa 1. daļā ‘’Automātiskais AI koloniju skaitītājs un inhibīcijas zonu lasītājs’’ virzīt turpmākai vērtēšanai.
2) pretendenta SIA ‘’Hydrox’’  iesniegto piedāvājumu atklātā konkursa 2. daļā ‘’Reālā laika polimerāzes ķēdes reakcijas (PCR) iekārta’’ virzīt turpmākai vērtēšanai.
3) pretendenta SIA ‘’Hydrox’’ iesniegto piedāvājumu atklātā konkursa 3. daļā ‘’Automatizēta DNS/RNS ekstrakcijas iekārta’’  virzīt turpmākai vērtēšanai.
4) Pamatojoties uz Publisko iepirkumu likuma 41. panta pirmo daļu, atklātā konkursa nolikuma 8.1.2.apakšpunktu, noraidīt pretendenta ‘’Medilink’’ SIA iesniegto piedāvājumu atklātā konkursa 3. daļā ‘’Automatizēta DNS/RNS ekstrakcijas iekārta’’, jo tehniskais piedāvājums neatbilst atklātā konkursa nolikuma 2. pielikumā ‘’Tehniskā specifikācija’’ noteiktajām prasībām.
5) Pamatojoties uz Publisko iepirkumu likuma 41. panta pirmo daļu, atklātā konkursa nolikuma 8.1.2.apakšpunktu, noraidīt pretendenta SIA ‘’Derox’’ iesniegto piedāvājumu atklātā konkursa 4. daļā ‘’Specializētā vertikālā -86 OC saldētava (ULT tipa)’’ , jo tehniskais piedāvājums neatbilst atklātā konkursa nolikuma 2. pielikumā ‘’Tehniskā specifikācija’’ noteiktajām prasībām.
6) Pamatojoties uz Publisko iepirkumu likuma 41. panta pirmo daļu, atklātā konkursa nolikuma 8.1.2.apakšpunktu, noraidīt pretendenta SIA ‘’Hydrox’’ iesniegto piedāvājumu atklātā konkursa 4. daļā ‘’Specializētā vertikālā -86 OC saldētava (ULT tipa)’’ , jo tehniskais piedāvājums neatbilst atklātā konkursa nolikuma 2. pielikumā ‘’Tehniskā specifikācija’’ noteiktajām prasībām.
7) Pamatojoties uz Publisko iepirkumu likuma 41. panta pirmo daļu, atklātā konkursa nolikuma 8.1.2.apakšpunktu, noraidīt pretendenta ‘’Inospectra’’ UAB iesniegto piedāvājumu atklātā konkursa 4. daļā ‘’Specializētā vertikālā -86 OC saldētava (ULT tipa)’’ , jo tehniskais piedāvājums neatbilst atklātā konkursa nolikuma 2. pielikumā ‘’Tehniskā specifikācija’’ noteiktajām prasībām.
8) Pamatojoties uz Publisko iepirkumu likuma 41. panta pirmo daļu, atklātā konkursa nolikuma 8.1.2.apakšpunktu, noraidīt pretendenta ‘’Labochema Latvija’’ SIA iesniegto piedāvājumu atklātā konkursa 4. daļā ‘’Specializētā vertikālā -86 OC saldētava (ULT tipa)’’ , jo tehniskais piedāvājums neatbilst atklātā konkursa nolikuma 2. pielikumā ‘’Tehniskā specifikācija’’ noteiktajām prasībām.
9) Pamatojoties uz Publisko iepirkumu likuma 41. panta pirmo daļu, atklātā konkursa nolikuma 8.1.2.apakšpunktu, noraidīt pretendenta ‘’PROLUX’’ SIA iesniegto piedāvājumu atklātā konkursa 4. daļā ‘’Specializētā vertikālā -86 OC saldētava (ULT tipa)’’ , jo tehniskais piedāvājums neatbilst atklātā konkursa nolikuma 2. pielikumā ‘’Tehniskā specifikācija’’ noteiktajām prasībām.
10) Pamatojoties uz Publisko iepirkumu likuma 41. panta  astoto daļu, atklātā konkursa nolikuma 8.1.3. apakšpunktu, pieprasīt pretendentam ‘’FANEKS’’ SIA 2 (divu) darba dienu laikā iesniegt skaidrojumu par atklātā konkursa 4. daļā ‘’Specializētā vertikālā -86 OC saldētava (ULT tipa)’’ iesniegtajā tehniskajā piedāvājumā iekļauto informāciju un tehniskās specifikācijas prasību izpildi, proti, nepārprotami apstiprināt, ka piedāvātās iekārtas komplektācijā ir vismaz 3 plaukti un katram no 3 plauktiem ir nodrošinātas iekšējās durvis. Skaidrojums iesniedzams nemainot sākotnēji iesniegtā piedāvājuma tehnisko risinājumu vai tā būtiskās sastāvdaļas.
16. Finanšu piedāvājumu vērtēšana (25.08.2026. protokols Nr.4).
Komisija veica pretendenta SIA ‘’Derox’’ iesniegtā finanšu piedāvājuma vērtēšanu atklātā konkursa 1. daļā ‘’Automātiskais AI koloniju skaitītājs un inhibīcijas zonu lasītājs’’; pretendenta SIA ‘’Hydrox’’ iesniegtā finanšu piedāvājuma vērtēšanu atklātā konkursa 2. daļā ‘’Reālā laika polimerāzes ķēdes reakcijas (PCR) iekārta’’ un pretendenta SIA ‘’Hydrox’’ iesniegto piedāvājumu  atklātā konkursa 3. daļā ‘’Automatizēta DNS/RNS ekstrakcijas iekārta’’.
Komisija nekonstatēja kļūdas vai neatbilstības pretendentu finanšu piedāvājumos.
Komisija nolēma: 
1) Pretendenta SIA ‘’Derox’’ iesniegto piedāvājumu atklātā konkursa 1. daļā ‘’Automātiskais AI koloniju skaitītājs un inhibīcijas zonu lasītājs’’ virzīt turpmākai vērtēšanai.
2) Pretendenta SIA ‘’Hydrox’’ iesniegto piedāvājumu atklātā konkursa 2. daļā ‘’Reālā laika polimerāzes ķēdes reakcijas (PCR) iekārta’’ virzīt turpmākai vērtēšanai.
3) Pretendenta SIA ‘’Hydrox’’ iesniegto piedāvājumu atklātā konkursa 3. daļā ‘’Automatizēta DNS/RNS ekstrakcijas iekārta’’  virzīt turpmākai vērtēšanai.
17. Saimnieciskā izdevīguma vērtēšana (25.08.2026. protokols Nr.4).
Komisija veica pretendentu atklātā konkursā iesniegtā piedāvājuma saimnieciskā izdevīguma vērtēšanu. Saskaņā ar atklātā konkursa nolikuma 6.1. punktu komisija atklātā konkursa izvēlas saimnieciski visizdevīgāko piedāvājumu no piedāvājumiem, kas atbilst nolikuma un tā pielikumu prasībām. Saimnieciski visizdevīgāko piedāvājumu atklātā konkursā nosaka saskaņā ar vērtēšanas kritērijiem. Pretendenta saņemto punktu skaitu atklātā konkursā aprēķina saskaņā ar šādu formulu: V = A + B, kur: V – pretendenta saņemtais kopējais punktu skaits; A – punktu skaits par 1. kritēriju un B – punktu skaits par 2. kritēriju.
	Nr.
	Vērtēšanas kritērijs
	Maksimālais punktu skaits

	1.
	Cena
	A
	90

	2.
	Preces elektroenerģijas patēriņš (kW stundā)
	B
	10

	Kopā:
	100


Komisija vērtēja atklātā konkursa 1. daļā iesniegto pretendenta SIA ‘’Derox’’ piedāvājumu.
Atbilstoši vērtēšanas kritērijam A ‘’Cena’’ (1. kritērijs), kurā punktu skaitu aprēķina saskaņā ar formulu: A = (Amin / Avērt) x 90, kur Amin ir zemākā piedāvātā cena no visiem piedāvājumiem, un Avērt ir pretendenta piedāvātā cena, pretendenta SIA ‘’Derox’’ saņemto punktu skaits ir 52620/52620 x 90 = 90.
Atbilstoši vērtēšanas kritērijam B ‘’Preces elektroenerģijas patēriņš (kW stundā)’’ (2. kritērijs), kurā punktu skaitu aprēķina saskaņā ar formulu: B = Bmin/Bvērt x 10, kur Bmin ir zemākais piedāvātais enerģijas patēriņš (kW stundā) un Bvērt – vērtējamais (pretendenta norādītais) enerģijas patēriņš (kW stundā), pretendenta SIA ‘’Derox’’ saņemto punktu skaits ir 1,05/1,05 x 10 = 10.
Komisija konstatē, ka atklātā konkursa 1. daļā pretendenta SIA ‘’Derox’’ SIA piedāvājuma saņemtais kopējais punktu skaits (V) ir: 90 + 10 = 100.
Komisija vērtēja atklātā konkursa 2. daļā iesniegto pretendenta SIA ‘’Hydrox’’ piedāvājumu.
Atbilstoši vērtēšanas kritērijam A ‘’Cena’’ (1. kritērijs), kurā punktu skaitu aprēķina saskaņā ar formulu: A = (Amin / Avērt) x 90, kur Amin ir zemākā piedāvātā cena no visiem piedāvājumiem, un Avērt ir pretendenta piedāvātā cena, pretendenta SIA ‘’Hydrox’’ saņemto punktu skaits ir 47000/47000 x 90 = 90.
Atbilstoši vērtēšanas kritērijam B ‘’Preces elektroenerģijas patēriņš (kW stundā)’’ (2. kritērijs), kurā punktu skaitu aprēķina saskaņā ar formulu: B = Bmin/Bvērt x 10, kur Bmin ir zemākais piedāvātais enerģijas patēriņš (kW stundā) un Bvērt – vērtējamais (pretendenta norādītais) enerģijas patēriņš (kW stundā), pretendenta SIA ‘’Hydrox’’  saņemto punktu skaits ir 0,52/0,52 x 10 = 10.
Komisija konstatē, ka atklātā konkursa 2. daļā pretendenta SIA ‘’Hydrox’’ piedāvājuma saņemtais kopējais punktu skaits (V) ir: 90 + 10 = 100.
Komisija vērtēja atklātā konkursa 3. daļā iesniegto pretendenta SIA ‘’Hydrox’’ piedāvājumu.
Atbilstoši vērtēšanas kritērijam A ‘’Cena’’ (1. kritērijs), kurā punktu skaitu aprēķina saskaņā ar formulu: A = (Amin / Avērt) x 90, kur Amin ir zemākā piedāvātā cena no visiem piedāvājumiem, un Avērt ir pretendenta piedāvātā cena, pretendenta SIA ‘’Hydrox’’  saņemto punktu skaits ir 30000/30000 x 90 = 90.
Atbilstoši vērtēšanas kritērijam B ‘’Preces elektroenerģijas patēriņš (kW stundā)’’ (2. kritērijs), kurā punktu skaitu aprēķina saskaņā ar formulu: B = Bmin/Bvērt x 10, kur Bmin ir zemākais piedāvātais enerģijas patēriņš (kW stundā) un Bvērt – vērtējamais (pretendenta norādītais) enerģijas patēriņš (kW stundā), pretendenta SIA ‘’Hydrox’’ saņemto punktu skaits ir 0,6/0,6 x 10 = 10.
Komisija konstatēja, ka atklātā konkursa 2. daļā pretendenta ‘’Hydrox’’ SIA piedāvājuma saņemtais kopējais punktu skaits (V) ir: 90 + 10 = 100.
Komisija konstatēja, ka pretendents, kuram atbilstoši nolikuma un tā pielikumu prasībām būtu piešķiramas līguma slēgšanas tiesības atklātā konkursā, ir:
	Atklāta konkursa daļa
	Daļas nosaukums
	Pretendents 
(juridiskas personas nosaukums, reģ.Nr.)
	Piedāvātā līgumcena EUR, bez PVN
	Saņemto punktu skaits

	1. daļa
	Automātiskais AI koloniju skaitītājs un inhibīcijas zonu lasītājs
	SIA ‘’Derox’’, 
reģ. Nr. 40003979539
	52620,00
	
100

	2. daļa 
	Reālā laika polimerāzes ķēdes reakcijas (PCR) iekārta’’
	SIA “Hydrox”, 
reģ. Nr. 45403032653
	47000,00
	

100

	3. daļa 
	Automatizēta DNS/RNS ekstrakcijas iekārta
	SIA “Hydrox”, 
reģ. Nr. 45403032653
	30000,00
	
100



Komisija konstatēja, ka atklātā konkursa 1. un 2. daļā piedāvājumu iesniedza tikai viens pretendents.
Saskaņā ar Publisko iepirkumu likuma 41. panta divpadsmitās daļas 1. punktu Pasūtītājs pieņem lēmumu pārtraukt iepirkuma procedūru, ja atklātā konkursā, slēgtā konkursā vai konkursa procedūrā ar sarunām pieteikumu vai piedāvājumu ir iesniedzis tikai viens kandidāts vai pretendents, izņemot gadījumus, kad pasūtītājs pirms iepirkuma procedūras izsludināšanas ir rīkojis Publisko iepirkumu likuma 18. panta 2.1 daļas prasībām atbilstošu apspriedi ar piegādātājiem.
Pirms atklātā konkursa izsludināšanas, 2026. gada 11. jūnijā, Pasūtītājs Iepirkumu uzraudzības biroja Publikāciju vadības sistēmā publicēja paziņojumu par apspriedi atklātā konkursā, apspriedes ar piegādātājiem noteikumus, atklātā konkursā plānotās kvalifikācijas prasības un tehnisko specifikāciju. Termiņš, līdz kuram ieinteresētie piegādātāji var sniegt komentārus – 2026. gada 30. jūnijs. Iepriekšējs informatīvais paziņojums, ko izmanto tikai informācijai Publikāciju vadības sistēmā, ir publicēts 2026. gada 12. jūnijā. Apspriedē netika saņemti komentāri. Apspriedes ziņojums sagatavots 2026. gada 06. jūlijā. 
Komisija konstatēja, ka kvalifikācijas (atlases) prasības ir samērīgas un neierobežo piegādātāju konkurenci, savukārt tehniskā specifikācija ir sagatavota atbilstoši Pasūtītāja vajadzībām.
Ņemot vērā iepriekšminēto, Komisija turpināja atklātā konkursā saņemto piedāvājumu vērtēšanu. 
18. Komisija pārbaudīja, vai uz pretendentu SIA ‘’Derox’’ un SIA ‘’Hydrox’’, kuriem atbilstoši atklātā konkursa nolikuma un tā pielikumu prasībām būtu piešķiramas līguma slēgšanas tiesības atklātā konkursā, neattiecas Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktie izslēgšanas gadījumi, uz pretendentu valdes locekļiem neattiecas Publisko iepirkumu likuma 42. panta otrās daļas 1. punktā noteiktie izslēgšanas gadījumi, uz pretendenta patiesā labuma guvējiem neattiecas Publisko iepirkumu likuma 42. panta otrās daļas 1., 2. un 11. punktā noteiktie izslēgšanas gadījumi. 
Tāpat atbilstoši Starptautisko un Latvijas Republikas nacionālo sankciju likuma 11.1 panta pirmajai daļai Komisija pārbaudīja, vai pretendentiem, kuriem atbilstoši nolikuma prasībām būtu piešķiramas līguma slēgšanas tiesības iepirkumā, tā valdei, dalībniekam, patiesā labuma guvējiem ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras kavē līguma izpildi. 
19. Izmantojot ANO, ES, Latvijas nacionālo un ASV sankciju datubāzi (https://sankcijas.fid.gov.lv/), Eiropas Komisijas Sankciju karti (https://www.sanctionsmap.eu/#/main) un ASV noteikto sankciju datubāzi (https://www.treasury.gov/resource-center/sanctions/SDN-List/Pages/consolidated.aspx) netika iegūta informācija, ka pretendentiem:
1) SIA ‘’Derox’’, tā valdes loceklim un patiesajam labuma guvējam;
2) SIA  Hydrox’’, tā valdes priekšsēdētājam un patiesajam labuma guvējam;
būtu noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē līguma izpildi. 
Tāpat netika iegūta informācija, ka uz pretendentiem:
1) SIA ‘’Derox’’, tā valdes locekli un patieso labuma guvēju;
2) SIA  Hydrox’’, tā valdes priekšsēdētāju un patieso labuma guvēju,
attiecas 2022. gada 8. aprīļa Eiropas Komisijas Padomes Regulas 2022/576, ar kuru groza Regulu Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 1. panta 23. punktā iekļautajā 5.k panta 1.punkta b) apakšpunktā minētie apstākļi.
Izmantojot Latvijas Republikas Ministru kabineta noteikto informācijas sistēmu, Latvijas Republikas Ministru kabineta noteiktajā kārtībā, ir iegūta informācija, ka uz pretendentiem SIA ‘’Derox’’ un SIA ‘’Hydrox’’, kuriem piešķiramas līguma slēgšanas tiesības atklātā konkursā, uz piedāvājuma iesniegšanas pēdējo dienu (2026. gada 17. augustu, izziņas pieprasījuma ID 0115-25-08-26) un lēmuma pieņemšanas dienu par iespējamu līguma slēgšanas tiesību piešķiršanu (2026. gada 25. augustu, izziņas pieprasījuma ID 0116-25-08-26), neattiecas Publisko iepirkumu likuma 42. panta otrās daļas 1., 2., 3., 4., 5. un 6. noteiktie izslēgšanas gadījumi.
Izmantojot Latvijas Republikas Ministru kabineta noteikto informācijas sistēmu, Latvijas Republikas Ministru kabineta noteiktajā kārtībā, nav konstatēts, ka uz pretendentiem SIA ‘’Derox’’ un SIA ‘’Hydrox’’, kuriem piešķiramas līguma slēgšanas tiesības atklātā konkursā, uz piedāvājuma iesniegšanas pēdējo dienu (2026. gada 17. augustu, izziņas pieprasījuma ID 0115-25-08-26) un lēmuma pieņemšanas dienu par iespējamu līguma slēgšanas tiesību piešķiršanu (2026. gada 25. augustu, izziņas pieprasījuma ID 0116-25-08-26), ir attiecināmi Publisko iepirkumu likuma 42. panta otrās daļas 7., 10., 12., 13. un 14. punktā noteiktie izslēgšanas gadījumi. Pasūtītāja rīcībā nav informācijas, ka uz pretendentu SIA ‘’Derox’’ un SIA ‘’Hydrox’’ dalībniekiem ir attiecināms Publisko iepirkuma likuma 42.panta otrās daļas 10. punktā noteiktais izslēgšanas gadījums.
Izmantojot Latvijas Republikas Ministru kabineta noteikto informācijas sistēmu, Latvijas Republikas Ministru kabineta noteiktajā kārtībā, ir iegūta informācija, ka uz pretendentiem SIA ‘’Derox’’ un SIA ‘’Hydrox’’, kuriem būtu piešķiramas līguma slēgšanas tiesības atklātā konkursā, uz piedāvājuma iesniegšanas pēdējo dienu (2026. gada 17. augustu, izziņas pieprasījuma ID 0115-25-08-26) un lēmuma pieņemšanas dienu par iespējamu līguma slēgšanas tiesību piešķiršanu (2026. gada 25. augustu, izziņas pieprasījuma ID 0116-25-08-26), valdi neattiecas Publisko iepirkumu likuma 42. panta otrās daļas 1. punktā noteiktais izslēgšanas gadījums.
Komisija nekonstatē Publisko iepirkumu likuma 42. panta otrās daļas 11. punktā noteikto izslēgšanas gadījumu attiecībā uz pretendentiem SIA ‘’Derox’’ un SIA ‘’Hydrox’’, t.i., nav iegūta informācija, ka Komisijas locekļi vai Komisijas sekretāre ir saistīti ar pretendentiem Publisko iepirkumu likuma 25. panta pirmās vai otrās daļas izpratnē, vai ir ieinteresēti pretendenta izvēlē.
Ņemot vērā iepriekš minēto, Komisija konstatēja, ka atklātā konkursā iespējams lemt par līguma slēgšanas tiesību piešķiršanu. 
2026. gada 25. augustā Komisija nolēma: piešķirt līguma slēgšanas tiesības atklātā konkursā pretendentiem, kuri iesniedza saimnieciski visizdevīgāko piedāvājumu, kas atbilst atklātā konkursa nolikuma un tā pielikumu prasībām:

	Atklāta konkursa daļa
	Daļas nosaukums
	Pretendents 
(juridiskas personas nosaukums, reģ.Nr.)
	Piedāvātā līgumcena EUR, bez PVN
	Saņemto punktu skaits

	1. daļa
	Automātiskais AI koloniju skaitītājs un inhibīcijas zonu lasītājs
	SIA ‘’Derox’’, 
reģ. Nr. 40003979539
	52620,00
	
100

	2. daļa 
	Reālā laika polimerāzes ķēdes reakcijas (PCR) iekārta
	SIA “Hydrox”, 
reģ. Nr. 45403032653
	47000,00
	
100

	3. daļa 
	Automatizēta DNS/RNS ekstrakcijas iekārta
	SIA “Hydrox”, 
reģ. Nr. 45403032653
	30000,00
	
100



2026. gada 31. augustā (31.08.2026. protokols Nr. 5) Komisija turpināja vērtēšanu pēc pretendenta ‘’FANEKS’’ SIA 26.08.2026. skaidrojuma Nr. 45-26 saņemšanas (reģistrēts 256.08.2026. ar ienākošā dokumenta Nr. 1-19.1/1298).
Pretendents ‘’FANEKS’’ SIA skaidroja, ka piedāvātā saldētava ir aprīkota ar trīs plauktiem, bet iekšdurvis ir tikai divas, taču tās pilnībā nosedz visus trīs plauktus. Ņemot vērā, ka atklātā konkursa nolikuma 2. pielikuma (turpmāk – tehniskā specifikācija) prasībās paredzēts, ka iekārtai jābūt aprīkotai ar ne mazāk kā 3 plauktiem, kuriem katram ir iekšējās durvis, Komisija konstatēja, ka pretendenta ‘’FANEKS’’ SIA tehniskais piedāvājums neatbilst tehniskajā specifikācijā noteiktajām prasībām, jo katrs no piedāvātās saldētavas trīs plauktiem nav aprīkots ar savām iekšējām durvīm.
Komisija nolēma: 
1) Pamatojoties uz Publisko iepirkumu likuma 41. panta pirmo daļu, atklātā konkursa nolikuma 8.1.2.apakšpunktu, noraidīt pretendenta ‘’FANEKS’’ SIA iesniegto piedāvājumu atklātā konkursa 4. daļā ‘’Specializētā vertikālā -86 OC saldētava (ULT tipa)’’ , jo tehniskais piedāvājums neatbilst atklātā konkursa nolikuma 2. pielikumā ‘’Tehniskā specifikācija’’ noteiktajām prasībām.
2) Pamatojoties uz Ministru kabineta 2017. gada 28. februāra noteikumu Nr. 107 “Iepirkuma procedūru un metu konkursa norises kārtība” 229.4. apakšpunktu, izbeigt atklātu konkursu 4. daļā ‘’Specializētā vertikālā -86 OC saldētava (ULT tipa)’’, jo šajā daļā iesniegti iepirkuma procedūras dokumentos noteiktajām prasībām neatbilstoši piedāvājumi.



Komisijas priekšsēdētāja							          Ž. Šteingolde

Komisijas sekretāre									I. Paspārne

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

